टूथपेस्ट दवाघर में उपलब्ध नहीं
बांसवाड़ा| महात्मागांधी राजकीय श्रेणी चिकित्सालय में दंत रोग विभाग के डॉक्टर का लिखा टूथपेस्ट और माउथवाश हॉस्पिटल परिसर स्थित नि:शुल्क दवाघर और बीपीएल काउंटर पिछले कई दिनों से उपलब्ध नहीं है।
नि:शुल्क दवा वितरण के तहत दवाइयों का स्टोरेज हॉस्पिटल परिसर में ही किया जाता है, लेकिन स्टोर में दवाइयों को उपलब्धता के बावजूद नि:शुल्क दवा काउंटर पर डॉक्टर के लिखे परामर्श के अनुरूप दंत रोग निवारण के लिए सरकार की ओर से दिलवाए जाने वाले टूथपेस्ट अौर माउथवाश नहीं मिलना व्यवस्था पर सवालिया निशान लगा रहा है। जहां तक समर्थ लोगों का तो ठीक है कि वे बाहर से खरीद कर ले आएंगे लेकिन हॉस्पिटल आने वाले मरीजों को दंत रोग उपचार के तहत राहत देने के लिए निर्धारित दवाएं नहीं दिलवाई जा रही हैं,जबकि स्टोर में सभी प्रकार की दवाएं उपलब्ध हैं।
यहां सवाल ये उठता है कि आखिरकार सरकार की ओर से लोगों को नि:शुल्क दवा वितरण योजना के तहत दी जाने वाली दवाओं की आपूर्ति किए जाने के बावजूद शहरी और ग्रामीण क्षेत्रों की जनता को ये दवाएं उपलब्ध नहीं हो रही हैं,तो आखिरकार ये दवाएं जा कहां रही हैं।
hin_Deva hin_Deva hin_Deva hin_Deva